Legal Document

Category: 1030

Text:
1. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 37401 της 26/27 Ιουλ. 1932 Περί εγκρίσεως του Καταστατικού του Ταμείου Συντάξεων του Προσωπικού της Αγροτικής Τραπέζης της Ελλάδος. Με την Φ. 46/3239/23 Φεβρ.-9 Μαρτ. 1987 (ΦΕΚ Β΄ 108) (Διόρθ. σφαλμ. στο ΦΕΚ Β΄ 272/2-6-1987), κατωτ. αριθ. 3, αποφ. Υπ. Υγείας, Πρόνοιας και Κοιν. Ασφαλίσεων ανασυντάχθηκε, τροποποιήθηκε και συμπληρώθηκε το Καταστατικό του Τ.Σ.Π.Α.Τ.Ε. Σύμφωνα δε με το άρθρ. 45 αυτής οι διατάξεις των άρθρ. 2, 3, 4, 5 και 7 της παραπάνω απόφασης 37401/1932 που αναφέρονται στην Διοίκηση του Ταμείου, στα καθήκοντα και δικαιώματα του Διοικητικού Συμβουλίου, στην εκπροσώπηση του Ταμείου στις αναλήψεις, πληρωμές και τον έλεγχο του Ταμείου καθώς και στην διάθεση των Κεφαλαίων, εξακολουθούν να ισχύουν ως αυτοτελείς διατάξεις μέχρι να τροποποιηθούν ή συμπληρωθούν η καταργηθούν. Τέλος με το άρθρ. 16 του Π.Δ. 198/26 Μαΐου-15 Ιουν. 1987 (ΦΕΚ Α΄ 92), (κατωτ. αριθ. 4) καταργήθηκαν και τα άρθρ. 5 και 7 του Καταστατικού του Ταμείου Συντάξεων και Πρόνοιας –Α.Τ.Ε. που είχαν διατηρηθεί σε ισχύ. Έχοντες υπ’ όψει: 1)Τας διατάξεις του Νόμ 2868 «περί υποχρεωτικής ασφαλίσεως εργατών και υπαλλήλων» ως ούτος ετροποποιήθη μεταγενεστέρως, 2)την υπ’ αριθ. 27399 ε.ε. αναφορά της Αγροτικής Τραπέζης της Ελλάδος και 3)γνωμοδότησιν του Συμβουλίου Εποπτείας Εργατικών Ασφαλίσεων, εγκρίνομεν το κάτωθι Καταστατικόν του Ταμείου Συντάξεων του Προσωπικού της Αγροτικής Τραπέζης της Ελλάδος. ΚΑΤΑΣΤΑΤΙΚΟΝ Ταμείου Συντάξεων και Προνοίας του Προσωπικού της Αγροτικής  Τραπέζης της Ελλάδος. Διοίκησις του Ταμείου Άρθρ.2.-1.«Το Ταμείον διοικείται υπό εννεαμελούς Δ.Σ. αποτελουμένου: α)Εκ του Διοικητού της Αγροτικής Τραπέζης της Ελλάδος ως προέδρου, του αναπληρωτού του, οριζομένου υπό της Διοικήσεώς της. β)Εκ 2 Δημοσίων υπαλλήλων, εξ ων 1 τουλάχιστον του Υπουργείου Εργασίας. γ)Εξ 1 εκπροσώπου της Διοικήσεως της Τραπέζης. δ)Εκ 3 μελών εκ της τάξεως των ησφαλισμένων. ε)Εξ 1 μέλους εκ της τάξεως των συνταξιούχων. ς)Εξ ενός προσώπου έχοντος πείραν εις τα θέματα της Κοινωνικής Πολιτικής. 1α.Άπαντα τα μέλη του Συμβουλίου πλην των λόγω θέσεως διορίζονται μετ’ ισαρίθμων αναπληρωτών αυτών εχόντων τας ιδιότητας των αναπληρουμένων δι’ αποφάσεως του υπουργού Εργασίας δημοσιευομένης εις την Εφημερίδα της Κυβερνήσεως επί τριετεί θητεία. Τα εξ ησφαλισμένων μέλη και οι αναπληρωταί τούτων λαμβάνονται εκ πίνακος περιλαμβάνοντος διπλάσιον αριθμόν υποψηφίων τακτικών και αναπληρωματικών υποβαλλομένων είτε παρά της Γ.Σ.Ε.Ε. είτε υπό των οικείων Εργατικών Κέντρων, είτε υπό των οικείων Εργατοϋπαλληλικών ή άλλων εκπροσωπευτικών κατά Κλάδον Οργανώσεων των παρά τω Ταμείω ησφαλισμένων εντός 10 ημερών αφ’ ης ζητηθή παρά του Υπουργού Εργασίας. Το υπό στοιχ. γ΄ της παρ. 1 μέλος και ο αναπληρωτής τούτου, λαμβάνονται εκ πίνακος υποβαλλομένου εντός της άνω προθεσμίας υπό της Διοικήσεως της Τραπέζης και περιλαμβάνοντος διπλάσιον αριθμόν διοριστέου μέλους (τακτικού και αναπληρωματικού). Η επιλογή των οικείων Οργανώσεων αίτινες  θα υποδείξουν κατά τ’ ανωτέρω τους εκπροσώπους    των,     απόκειται     εις     την       ελευθέραν (Αντί για τη σελ. 683(γ) Σελ. 683(δ) Τεύχος 1084-Σελ. 89 6 κρίσιν του Υπουργού της Εργασίας, δυναμένου ν’ απευθυνθή εις μίαν η πλείονας εξ αυτών. Εν περιπτώσει μη εγκαίρου υποβολής των ανωτέρω πινάκων ο Υπουργός Εργασίας προβαίνει εις τον διορισμόν των αντιπροσώπων των ησφαλισμένων και εργοδοτών κατά την κρίσιν του. 1β.Το Συμβούλιον του Ταμείου εκλέγει εις την πρώτην αυτού, συνεδρίασιν, καθ’ εκάστην νέαν συγκρότησίν του μεταξύ των υπό στοιχ. δ΄ και ε΄ της παρ. 1 μελών του έναν Αντιπρόεδρον δια μυστικής ψηφοφορίας των παρόντων μελών αυτού. Ο Αντιπρόεδρος διατηρεί το αξίωμα αυτού εφ’ όσον διατηρεί την ιδιότητα του μέλους. Εν περιπτώσει εκπτώσεως, θανάτου ή οπωσδήποτε αποχωρήσεως εκ του Συμβουλίου του Αντιπροέδρου αυτού, ενεργείται νέα εκλογή δια τον υπόλοιπον χρόνον της θητείας του εκπεσόντος, αποβιώσαντος ή αποχωρήσαντος Αντιπροέδρου». Αι παρ. 1, 1α και 1β ετροποποιήθησαν ως άνω δια της υπ’ αριθ. 71058 της 8/18 Αυγ. 1964 αποφ Υπ. Εργασίας (ΦΕΚ Β΄ 328) αναδημοσιευθείσης εις ΦΕΚ Β΄ 349 της 28 Αυγ. 1964. 1γ.Εις τας Συνεδριάσεις του Δ. Συμβουλίου του Ταμείου και των παρ’ αυτώ λειτουργουσών Επιτροπών παρίσταται άνευ ψήφου Κυβερνητικός Επίτροπος. Ο Κυβερνητικός Επίτροπος δικαιούται να λαμβάνη το λόγον επί παντός θέματος να υποβάλη προτάσεις και να ζητή εντός 48 ωρών από της λήψεώς της την αναστολήν εκτελέσεως πάσης αποφάσεως του Δ. Συμβουλίου ή των ανωτέρω Επιτροπών, ην ήθελε κρίνει ως αντικειμένην προς τας διατάξεις κειμένων Νόμων, Δ/των και Υπουργικών αποφάσεων των διεπουσών την λειτουργίαν του Ταμείου. Επί διαφωνίας του Κ. Επιτρόπου προς απόφασιν Επιτροπής αποφαίνεται κατά πρώτον βαθμόν το Δ. Συμβούλιον του Ταμείου, του Επιτρόπου δυναμένου να επιμείνη επί της διαφωνίας του, εφ’ όσον το Δ. Συμβούλιον ήθελε συμφωνήσει προς την απόφασιν της Επιτροπής. Αι αποφάσεις του Δ. Συμβουλίου ων εζητήθη η αναστολή εκτελέσεως παρά του Κ. Επιτρόπου δεν εκτελούνται μέχρις ου επί τη αιτήσει του Δ. Συμβουλίου υποβαλλομένη υπό του Προέδρου τούτου ή του Κ. Επιτρόπου, άρη την διαφωνίαν απόφασις του Υπουργού Εργασίας, ήτις είναι υποχρεωτική δια το Ταμείον. Εις περίπτωσιν καθ’ ην ο Υπουργός Εργασίας δεν ήθελε κοινοποιήσει εις το Ταμείον την επί της διαφωνίας απόφασίν του εντός 15 ημερών από της λήψεως της σχετικής αιτήσεως του Κ. Επιτρόπου ή του Δ. Συμβουλίου τούτο δύναται να αποφασίση την εκτέλεσιν της εφ’ ης η διαφωνία αποφάσεως. Ο Κ. Επίτροπος δύναται ν’ αναστέλλη εφ’ άπαξ μέχρι της επομένης συνεδριάσεως και την εκτέλεσιν οιασδήποτε αποφάσεως του Δ. Συμβουλίου δι’ ην ήθελε διατυπώσει ητιολογημένας επιφυλάξεις αναφερομένας εις ουσιώδη συμφέροντα του Ταμείου ή εις γενικότερα κρατικά συμφέροντα. Σελ. 684(δ) Τεύχος 1084-Σελ. 90 Εν τη περιπτώσει ταύτη το Δ. Συμβούλιον του Ταμείου δύναται την επομένην αυτού Συνεδρίασιν δια της πλειοψηφίας των δύο τρίτων τουλάχιστον του συνόλου των μελών του να διατάξη την εκτέλεσιν της ανασιαλείσης αποφάσεως και διαφωνούντος του Κ. Επιτρόπου. Ο Κ. Επίτροπος δύναται να αναστέλη δια τους αυτούς λόγους και αποφάσεις των Επιτροπών, της διαφωνίας επιλυομένης εν τη περιπτώσει ταύτη υπό του Δ. Συμβουλίου του Ταμείου όπερ δύναται δια της πλειοψηφίας των δύο τρίτων τουλάχιστον του συνόλου των μελών του να διατάξη την εκτέλεσιν της αποφάσεως και διαφωνούντος του Κυβ. Επιτρόπου. Ο Κ. Επίτροπος και ο αναπληρωτής αυτού διορίζονται δια πράξεως του Υπουργού Εργασίας, εκ των παρά τω Υπουργείω Εργασίας υπηρετούντων επί βαθμώ Τμηματάρχου β΄ τάξεως και άνω υπαλλήλων αυτού, καλείται δε πάντοτε επί ποινή ακυρότητος της συνεδριάσεως εις πάσας τας συνεδριάσεις του Δ. Συμβουλίου και των παρά τω Ταμείω λειτουργουσών Επιτροπών. Η θητεία του ούτω διοριζομένου Κ. Επιτρόπου και το αναπληρωτού του είναι η αυτή με την των μελών του Δ. Συμβουλίου. 1δ.«Το Δ.Σ. ευρίσκεται εν απαρτία παρόντων τουλάχιστον 7 μελών εν οις ο Πρόεδρος ή ο αναπληρών τούτον Αντιπρόεδρος και λαμβάνει αποφάσεις δια της πλειοψηφίας των παρόντων εν ισοψηφία, νικώσης της ψήφου του Προέδρου. Εν περιπτώσει θανάτου ή εκπτώσεως μέλους τινός λόγω απωλείας της ιδιότητος υφ’ ην διωρίσθη, το Δ.Σ. θεωρείται εν νομίμω συνθέσει μέχρι του διορισμού του αντικαταστάτου του και δια χρονικόν διάστημα ουχί πλέον του διμήνου, εφ’ όσον δια των λοιπών μελών αυτού τακτικών και αναπληρωματικών δύναται να επιτευχθή απαρτία». Η παρ. 1δ. ετροποποιήθη ως άνω δια της υπ’ αριθ. 71085 της 8/18 Αυγ. 1964 αποφ. Υπ. Εργασίας (ΦΕΚ Β΄ 328), αναδημοσιευθείσης εις ΦΕΚ Β΄ 349 της 28 Αυγ. 1964. 39.Θ.β.1 Ταμείο Συντάξεων και Προνοίας Προσ.Αγροτικής Τράπεζας της Ελλάδας(ΤΣΠ-ΑΤΕ) 7 1ε.«Χρέη Γραμματέως του Δ. Συμβουλίου του Ταμείου εκτελεί είς των υπαλλήλων του Υπουργείου Εργασίας ή του Ταμείου οριζόμενος μετά του αναπληρωτού του» δια πράξεως του Υπουργού Εργασίας. Τα εντός « » της παρ. 1ε΄ ετροποποιήθησαν ως άνω δια της υπ’ αριθ. 48424/Σ. 1157 της 7/31 Αυγ. 1957 αποφ. Υπ. Εργασίας. Εν περιπτώσει απουσίας ή κωλύματος του Γραμματέως και του αναπληρωτού του, χρέη Γραμματέως εκτελεί είς των υπαλλήλων του Ταμείου οριζόμενος υπό του Προέδρου του Δ. Συμβουλίου. 2.Ουδείς δύναται να αποτελέση μέλος του Διοικ. Συμβουλίου: α)Εάν δεν έχη συμπληρώσει το 25ον έτος της ηλικίας του, και β)Εάν δεν έχη 5ετή τουλάχιστον υπηρεσίαν εν τη Τραπέζη. Η διάταξις αύτη δεν εφαρμόζεται κατά την πρώτην πενταετίαν από της ιδρύσεως της Τραπέζης. «Αι αποζημιώσεις των μελών του Δ. Συμβουλίου και του Γραμματέως αυτού καθορίζονται επί τη βάσει των εκδιδομένων εκάστοτε Υπουργικών αποφάσεων. Αι συνεδριάσεις δια τας οποίας παρέχεται αποζημίωσις δεν δύνανται να υπερβούν τας τέσσαρας κατά μήνα. Η ισχύς της παρούσης διατάξεως ανατρέχει από 1.1.1947». Τα εντός « » εδάφια προσετέθησαν δια της υπ’ αριθ. 16292/Σ. 354 της 27 Απρ. /14 Μαΐου 1948 αποφ. Υπ. Εργασίας. Καθήκοντα και δικαιώματα Διοικητικού  Συμβουλίου Άρθρ.3.-1.Το Διοικητικόν Συμβούλιον του Ταμείου διοικεί το Ταμείον και διαχειρίζεται τα κεφάλαια αυτού, επιτηρεί την υπό της υπηρεσίας του Ταμείου τήρησιν των μητρώων των ησφαλισμένων και συνταξιούχων, εξελέγχει τας αιτήσεις περί απονομής συντάξεως και επιστροφών καταθέσεων, καθορίζει το ποσό αυτών συμφώνως προς τας διατάξεις του παρόντος και εντέλλεται την πληρωμήν αυτού καθώς και πάσης άλλης δαπάνης σχετιζομένης προς την υπηρεσίαν του Ταμείου τούτου. 2.Το Διοικητικόν Συμβούλιον συνεδριάζει τακτικώς μεν άπαξ του μηνός, εκτάκτως δε οσάκις ήθελε κληθή υπό του Προέδρου ή τη εγγράφω προς αυτόν αιτήσει τριών μελών του Διοικητικού Συμβουλίου του Ταμείου, εν η δέον να αναγράφωνται και τα συζητητέα θέματα. 3.«Το Διοικητικόν Συμβούλιον λογίζεται εν απαρτία και νομίμως συγκεκροτημένον αν παρίστανται τα ημίσυ των μελών αυτού πλέον ενός, εν οις ο Πρόεδρος ή ο Προεδρεύων Αντιπρόεδρος» και ο Κυβερνητικός Επίτροπος ή ο αναπληρωτής αυτού». Τα εντός « » προσετέθησαν δια του άρθρ. 4 Α.Ν. 1409/1950. 4.Αι αποφάσεις λαμβάνονται και εκδίδονται κατά πλειοψηφίαν δια ψήφων ουχί ολιγωτέρων των τεσσάρων, εν ισοψηφία δε υπερισχύει η ψήφος του προεδρεύοντος». Αι παρ. 3 και 4 ετροποποιήθησαν ως άνω δια της υπ’ αριθ. 10560/Σ.330 της 16/18 Μαρτ. 1948 αποφ. Υπ. Εργασίας. 5.Κατά τας συνεδριάσεις του Συμβουλίου, παρίσταται άνευ ψήφου και ο προϊστάμενος του Γραφείου του Ταμείου ως εισηγητής των υπό συζήτησιν θεμάτων ή υποθέσεων. Δύναται το Συμβούλιον να αναθέση την εισήγησιν και εις μέλη αυτού. «6.Το Διοικητικόν Συμβούλιον δύναται να συγκροτήση μέχρι δύο το πολύ τριμελείς επιτροπάς εκ μελών αυτού εις ας να αναθέτη την μελέτην και εισήγησιν διαφόρων θεμάτων Αι αποζημιώσεις των μελών των Επιτροπών καθορίζονται και καταβάλλονται βάσει των ισχυουσών εκάστοτε διατάξεων της κειμένης νομοθεσίας και των σχετικών Υπουργικών αποφάσεων. Αι αμειβόμενα συνεδριάσεις των Επιτροπών δεν δύναται να υπερβαίνουν συνολικώς τας τέσσαρας κατά μήνα». Η παρ. 6 προσετέθη δια της υπ’ αριθ. 49394/ Σ. 1026 της 11/17 Ιαν. 1951 αποφ. Υπ. Εργασίας. Εκπροσώπησις του Ταμείου Άρθρ.4.-1.Ο Πρόεδρος του Ταμείου, τούτου δεν κωλυομένου, ο Αντιπρόεδρος, και τούτου κωλυομένου, είς των συμβούλων, οριζόμενος υπό του Διοικητικού Συμβουλίου του Ταμείου, επιμελείται της εκτελέσεως των αποφάσεων του Διοικητικού Συμβουλίου δια του προϊσταμένου του Γραφείου του Ταμείου, ανταποκρίνεται μετά πάσης Αρχής δια τα έργα και υποθέσεις του Ταμείου εκπροσωπών αυτό, συμφώνως προς τας αποφάσεις του Διοικητικού Συμβουλίου, ενώπιον των Δικαστηρίων και πάσης εν γένει Αρχής, διορίζων τους προς τούτο πληρεξουσίους δικηγόρους. 2.Δι’ αποφάσεως του Διοικητικού Συμβουλίου, προτάσει του Προέδρου του Συμβουλίου δύναται ν’ ανατίθηται εις τον προϊστάμενον του Γραφείου του Ταμείου η υπογραφή ωρισμένων κατηγοριών εγγράφων. Έγγραφα δεσμεύοντα οπωσδήποτε το Ταμείον υπογράφονται παρά του Προέδρου του Διοικητικού Συμβουλίου. 3.Το Ταμείον δεν δεσμεύεται απέναντι τρίτων εάν δεν υπάρχει απόφασις του Διοικητικού Συμβουλίου αυτού. (Αντί για τη σελ. 685(β)Σελ. Σελ. 685(γ) Τεύχος Ι-22-Σελ. 75 Ταμείο Συντάξεων και Προνοίας Προσ.Αγροτικής Τράπεζας της Ελλάδας(ΤΣΠ-ΑΤΕ) 39.Θ.β.1 8 4.Άπασαι αι δαπάναι διοικήσεως του Ταμείου βαρύνουσι την Αγροτικήν Τράπεζαν. Η υπηρεσία του Ταμείου διεξάγεται παρ’ υπαλλήλων της Τραπέζης προτεινομένων παρά του Διοικητικού Συμβουλίου του Ταμείου και διοριζομένων υπό του Διοικητού της Τραπέζης.